Návrh VZN vyvesený na úradnej tabuli v obci Krakovany dňa: 25.1.2012.

VZN vyvesené na úradnej tabuli v obci Krakovany dňa:.24.2.2012.

VZN nadobúda účinnosť dňa: 9.3.2012
Obec Krakovany na  základe § 55, odsek 4 zákona NR SR  č. 563/2009 Z. z.  o správe daní (daňový poriadok) a o zmene a doplnení niektorých zákonov    v  y  d  á  v  a   toto

VŠEOBECNE ZÁVÄZNÉ NARIADENIE OBCE KRAKOVANY 
č. 1/2012
o spôsobe označovania platby miestnej dane a miestneho poplatku

 za komunálne odpady a drobné stavebné odpady
Článok  1

1. Platba dane podľa § 2, písm. b) zákona č. 563/2009 Z. z. o správe daní (daňový poriadok) a o zmene a doplnení niektorých zákonov bezhotovostným prevodom z účtu daňového subjektu na účet správcu dane, ktorým je obec Krakovany sa označí:

a) číslom účtu daňového subjektu, z ktorého sa platba dane uhrádza 

b) číslom účtu správcu dane, na ktorý sa platba uhrádza, oznámeným daňovému subjektu správcom dane

c) variabilným symbolom

d) sumou platby dane v eurách a eurocentoch

e) informáciou pre správcu dane, ak je to potrebné.

2. Platba miestnej dane a miestneho poplatku za komunálne odpady a drobné stavebné odpady ( ďalej len „miestna daň a miestny poplatok“) poštovým poukazom sa označí ako platba dane podľa odseku 1 okrem čísla účtu daňového subjektu podľa odseku 1, písmeno a). Pri tomto spôsobe platby sa uvedenie meno, priezvisko a adresa trvalého pobytu daňového subjektu, ktorým je fyzická osoba, alebo obchodné meno a sídlo daňového subjektu, ktorým je právnická osoba.

Článok 2

1. Pri platbe miestnej dane a miestneho poplatku sa uvádza vo variabilnom symbole identifikátor určený správcom dane v rozhodnutí, ak ide o platbu dane určenú rozhodnutím správcu dane.

2. Pri platbe miestnej dane a miestneho poplatku  na základe rozhodnutia sa uvádza variabilný symbol vytvorený podľa prílohy č. 1

Článok 3

1. Na tomto všeobecne záväznom nariadení obce Krakovany sa uznieslo Obecné zastupiteľstvo obce Krakovany dňa 23. februára 2012 na svojom zasadnutí a bolo schválené pod číslom 4/1/2012
2. Toto VZN nadobúda platnosť a účinnosť  9. marca 2012.

PaedDr. Vladimír Mihálik

        

            starosta obce

Príloha č. 1 k VZN č. 1/2012 o spôsobe označovania platby miestnej dane a miestneho   poplatku  za komunálne odpady a drobné stavebné odpady
TVORBA VARIABILNÉHO SYMBOLU NA OZNAČOVANIE PLATBY MIESTNEJ DANE A MIESTNEHO POPLATKU ZA KOMUNÁLNE ODPADY A DROBNÉ STAVEBNÉ ODPADY

Na označenie platby dane uvedenej v § 2 písm. b) sa použije desaťmiestny variabilný symbol, pričom:

a) Prvé dve číslice označujú druh platby dane

90 – daň z nehnuteľnosti

80 – daň za psa

70 – daň za užívanie verejného priestranstva

60 – daň za ubytovanie

50 – predajné automaty

40 – nevýherné hracie prístroje

30 – miestny poplatok za komunálne odpady a drobné stavebné odpady

20 – daň za jadrové zariadenie

b) ďalšie štyri číslice označujú rok

c) ďalšie štyri číslice označujú číslo rozhodnutia, pričom číslo rozhodnutia sa uvádza z prvej pozície vpravo, zostávajúce pozície sa doplnia nulami.

(Vzor : 9020120001 – rozhodnutie č. 1 na daň z nehnuteľnosti na rok 2012)

